Sėjamoji seradėlė

Sėjamoji seradėlė (Ornithopus sativus) – pupinių (Fabaceae) šeimos augalų rūšis. Kilusi iš Viduržemio jūros krašto (Pirėnai, Šiaurės Afrika, Azorai).

Augalas vienmetis. Stiebai keli atsišakoja nuo pamato, iki 80 cm aukščio, ploni, gležni, statūs arba kylantys. Šaknis liemeninė, ilga. Lapai priešiškai neporomis plunksniški, iki 15 cm ilgio. Žiedai susitelkę į skėtiškas kekes, rausvi, smulkūs. Vaisius – ankštis su ovaliomis sėklomis.

Sėjamoji seradėlė nuo XX a. pr. pradėta auginti kaip pašarinis augalas, tinkamas žaliajam pašarui, šienui, silosui. Gerai auga apyrūgščiame priesmėlyje ir smėlyje, todėl dažna pietų ir pietryčių Lietuvoje. Sulaukėjusi pasitaiko pamiškėse, pasėliuose. Lietuvoje išvestos veislės – 'Neris', 'Vilnelė'.

 Šaltiniai 

Kategorija:Pupiniai
Kategorija:Pašariniai augalai